< Cisco

Cisco IOS

Szerző: Sallai András

Copyright © Sallai András, 2016, 2019

Licenc: GNU Free Documentation License 1.3

Web: http://szit.hu

A Cisco IOS-ről

A Cisco eszközök nagy részén az Internetwork Operating System, röviden IOS fut.

Az IOS két részből áll:

kernel

shell

A kernel a központi mag. A shell várja a parancsainkat, majd értelmezi azokat.

Cisco memóriák és tárolók

A Cisco eszközökben többféle memória van. Az alábbiakban egy felsorolást találunk ezekről, néhány jellemzővel.

flash kártya

lehet kivehető (compact) vagy beépített

nem felejtő

felülírható

több IOS is lehet rajta

R1>show flash

RAM

elfelejti tartalmát újraindítás után

futó konfigurációs táblák, arp és iránítótábla

R1#show running-config

NVRAM

nem felejtő

induláskor a konfiguráció

R1#show startup-config

ROM

bekapcsoláskor önteszt

betöltés

IOS elérése

Ha megkapunk egy új Cisco eszközt, azon nincs IP cím beállítva. Ilyenkor konzol vagy AUX porton keresztül érhető el az IOS.

konzol

sávon kívüli elérés

AUX

sávon kívüli elérés

modemen keresztül telefonos kapcsolat

telnet

sávos elérés

IP címmel rendelkezik

SSH

sávos elérés

IP címmel rendelkezik

A konzolporthoz egy úgynevezett konzolkábel szükséges. Kétféle konzol kábel van használatban. A konzolkábelek egyik vége egy RJ45-ös csatlakozó. A másik vége RS-232 (soros port) csatlakozó. Az újabb konzol kábele RS-232-s végét felváltják az USB csatlakozók.

Az AUX porthoz telefonvonalon keresztül csatlakozhatunk, modem segítségével.

A telnet és SSH eléréshez már beállított IP címekre van szükség.

Várakozási jel

Egy Cisco eszköz bekapcsolás után nagyon sok információ ír ki magáról. Ezek után a kapcsolók általában azt írják nyomjunk egy Entert az induláshoz:

Press RETURN to get started!

A forgalomirányítók első indításkor konfigurációs párbeszédablakot akarnak indítani. Ezt sosem szoktuk használni, mindig „no”-val válaszolunk.

Az indulás után egy várakozási jelet kapunk. A várakozási jelet a shell, azaz a parancsértelmező futtatja. A parancsértelmező, ahogy a neve is mutatja parancsokat vár. A várakozási jel első bekapcsolás után, másként néz ki, forgalomirányítón és másként kapcsolón.

Forgalomirányító:

Rotuer>

Kapcsoló:

Switch>

A várakozási jelben benne van az eszköz neve, majd egy „>” karakter követi. A parancsokat ez után gépelhetjük be.

Segítség

Amikor megkapjuk a forgalomirányító vagy a kapcsoló várakozási jelét, az parancsértelmező parancsokat vár. A IOS többféle mód használatát teszi lehetővé. Amikor bejutunk a Cisco IOS-be, felhasználói módba kerülünk. Minden módban más-más parancsok használhatók.

A használható parancsokat mindig lekérdezhetjük a „?” beírásával. Csak simán üssük le a kérdőjel billentyűt:

Switch>?

A kimenet ehhez hasonló lehet:

Router>?
Exec commands:
<1-99> Session number to resume
connect Open a terminal connection
disable Turn off privileged commands
disconnect Disconnect an existing network connection
enable Turn on privileged commands
exit Exit from the EXEC
logout Exit from the EXEC
ping Send echo messages
resume Resume an active network connection
show Show running system information
ssh Open a secure shell client connection
telnet Open a telnet connection
terminal Set terminal line parameters
traceroute Trace route to destination
Router>

A „?” karakterrel lekérdezhetők, milyen „s” betűvel kezdődő parancsok vannak. Gépeljük be az „s” betűt, majd kérdőjel:

Switch>s?

Válaszként megkapjuk a show és az ssh parancsokat. A kimenet ehhez hasonló lehet:

Switch>s?
show ssh
Switch>s

Ha ismerjük a parancsot, például „show”, de nem tudjuk milyen argumentumok adhatók meg, a „?” újra segít. A „show” parancs után egy szóköz gépelünk, majd „?” kérdőjel.

Switch>show ?

Erre meg kapjuk a lehetséges argumentumok listáját. A teljesség igénye nélkül, néhány argumentum:

Switch>show ?
arp Arp table
cdp CDP information
class-map Show QoS Class Map
clock Display the system clock
...

Ezek után begépelhetjük az egész parancsot. Például:

Swithc> show clock

Billentyűkommunikáció

sor elejére: Ctrl + A

sor végére: Ctrl + E

kiegészítés: Tab

Megszakítás: Ctrl + C